
ВЪПРОСИ И ОТГОВОРИ ПО ПРОЦЕДУРА 
ЧРЕЗ ДИРЕКТНО ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ 
BG05SFPR001-3.002
 „ОТ ВИСШЕ ОБРАЗОВАНИЕ КЪМ ЗАЕТОСТ“
към 29.07.2024 г.

[bookmark: _Hlk157411656][bookmark: _Hlk171924647]ВЪПРОС 1 ОТ 04.07.2024 Г. (Q001 ПОСТЪПИЛ ЧРЕЗ ДЕЛОВОДНАТА СИСТЕМА):
[bookmark: _Hlk170908518]Във връзка с получена покана за кандидатстване по процедура чрез директно предоставяне на безвъзмездна финансова помощ BG05SFPR001-3.002 „От висше образование към заетост“, програма „Образование“ с конкретен бенефициент (КБ) Министерството на образованието и науката (МОН), в процеса на подготовка на проектното предложение, възникнаха следните въпроси:
1. Във връзка с посоченото в Дейност 2 “Създаване на условия за въвеждане на дуално обучение във ВО, внедряване на система за проследяване на дипломираните висшисти и организиране на обучения, в т.ч. за придобиване на предприемачески умения”, моля да потвърдите разбирането на КБ, че под „система“ се има предвид разработена методика или друг вид инструмент за проследяване на дипломираните висшисти, които да се прилагат от висшите училища, а не непременно информационна система.
2. Относно поддейност 2.1. „Проучване на международния опит при провеждане на дуално обучение и изготвяне на проекти на нормативни документи, ръководства, обучителни материали, образци на споразумения между ВУ, работодатели и обучаеми, с участие на социалните партньори“ – правилно ли е разбирането на КБ, че под социални партньори се имат предвид изброените в т.12 Допустими асоциирани партньори - работодатели и Национално представителни организации на работодателите? 
3. Относно поддейност 2.4. “Обучение на преподаватели, кариерни консултанти, експерти по осигуряването на качеството и други служители във ВУ”, какво се има предвид под “други служители във ВУ”? Моля да се уточни.
4.  Относно индикатори “SRI 3.3. Участници, които остават в образование – 30 062" и SOI 3.4 „Брой висши училища, въвели дуална форма на преподаване“ – 5 в пояснителния текст е отбелязано как следва да се планират и отчитат индикаторите. С оглед факта, че и двата индикатора са свързани с апробиране на дуалната форма на обучение, правилно ли е разбирането на КБ, че и за двата следва да се подходи сходно, като се взема предвид в кой район е местоположението на висшето училище, основното звено или филиалът по чл. 25 от ЗВО, въвел дуална форма на преподаване и студентите в него? 
5. Беше установено, че в Указанията за кандидатстване (УК) и приложената към тях Помощна таблица за бюджет ИСУН има разминаване, както следва:
· В работен лист Преки разходи за персонал изчислението на Общия разход реферира към записа на клетка Е7 от работен лист 'Поддейност 2.2', която няма стойност. Моля УО да уточни и да даде указания как следва да се промени помощната таблица, част от пакета документи;
· В условията за кандидатстване е записано, че “Сумата в бюджетен ред 5 се изчислява като единна ставка в размер на 20 % се приложи върху сумата на разходите в бюджетните редове в раздел I.”, а в работен лист Преки разходи за персонал - клетка B4 - формулата за разходи за персонал, изчислението обхваща пълния размер на бюджетни редове 1 и 2 и 20% от бюджетен ред 4. Моля УО да уточни разминаването и да даде указания как следва да се промени помощната таблица, част от пакета документи.
· В условията за кандидатстване е записано, че “Сумата в бюджетен ред 6 “Непреки разходи” се изчислява като единна ставка в размер на 15 % се приложи върху сумата на разходите в бюджетни редове 1, 2, 3 и 4”, а в работен лист Бюджет ИСУН - клетки C21 и C22 формулата за непреки разходи, изчислението обхваща пълния размер на бюджетни редове 1,2 и 3 и 15% от бюджетен ред 4. Моля УО да уточни разминаването и да даде указания как следва да се промени помощната таблица, част от пакета документи. 
· Заложените в работен лист Бюджет ИСУН, Проверка за спазване на ограниченията по процедурата - клетки Е28 и Е29 се разминават със заложеното в Указанията. Моля УО да даде указания как да се промени помощната таблица, част от пакета документи.
6. В приложение “Annex_II_Декларация за партньорство”, в т.3 е включена таблица за предвиден бюджет на партньора. С оглед началния етап на изпълнение на дейностите, липсата на яснота как ще бъде приложена системата на дуално обучение във висшето образование, което ще бъде резултат от изпълнението на дейност 2.1., на етап подаване на проектно предложение не е възможно определяне на конкретен бюджет за всеки един от партньорите. В тази връзка моля УО да даде указание, може ли предвидената таблица да отпадне или да не бъде попълвана.
7. С оглед възможностите дадени в чл. 55 от Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика, в периода на изпълнение на проекта възможно ли е преструктуриране на бюджета на проекта чрез намаляване на процента преки разходи за персонал по бюджетен ред 5 и пренасочване на средствата към другите дейности.

[bookmark: _Hlk157411750]ОТГОВОРИ:
1. Съгласно т. 13 от Условията за кандидатстване Поддейност 2.5 „Внедряване на системата за проследяване на дипломираните висшисти, подкрепа на клубовете на завършилите, създаване на платформа за обмен на опит и подкрепа“  следва да използва добрите практики по проект GRADE, финансиран по програма „Еразъм+“ и включва провеждане на обучения на служителите на кариерните центрове във висшите училища за изготвяне и прилагане на вътрешни плавила за проследяване на дипломираните висшисти въз основа на изготвената Методика за проследяване на дипломираните висшисти; провеждане от кариерните центрове на висшите училища на ежегодни проучвания при спазване на принципите, посочени в Препоръка на Съвета от 20 ноември 2017 година относно проследяването на дипломираните лица като се използват резултатите по пилотната фаза на проекта на ЕК за създаване на Европейската мрежа за проследяване на дипломираните студенти; провеждане на срещи с дипломирани висшисти и др. В тази връзка за целите на процедурата  под „система за проследяване на дипломираните висшисти“ не трябва да се приема единствено електронна информационна система, а инструментариум, посредством който съответното висше училище да проследява дипломираните висшисти. 
Обръщаме внимание, че съгласно разпоредбата на чл. 7в, ал. 2, т. 10 от Закона за електронното управление, министърът на електронното управление утвърждава проектни предложения и дейности, както и изменения на проекти и дейности за електронно управление, информационни и комуникационни технологии на административните органи, финансирани със средства от държавния бюджет, от структурните и инвестиционните фондове на Европейския съюз и от други източници. В тази връзка, в случай че в рамките на поддейност 2.5 конкретният бенефициент планира разработване на електронна система за проследяване на дипломираните висшисти, следва да представи за утвърждаване на министъра на електронното управление информация за планираните по проекта дейности в областта на електронното управление и информационните и комуникационните технологии. Правилата за извършване на проверки на проектни предложения и дейности, на основание чл. 7в, ал. 2, т. 10 от Закона за електронното управление, чл. 53, ал. 2 от Наредбата за общите изисквания към информационните системи, регистрите и електронните административни услуги, §10 и §11 от Преходните и заключителни разпоредби към нея и чл. 12 от Наредбата за минималните изисквания за мрежова и информационна сигурност, както и друга информация за изискванията към проектните предложения и дейностите в областта на електронното управление и ИКТ са публикувани на интернет страницата на Министерство на електронното управление на следния интернет адрес: https://egov.government.bg/wps/portal/ministry-meu/home/budget-project-control/approval-project-proposals. Конкретният бенефициент следва да спазва изискванията на Закона за електронно управление както на етап кандидатстване, така и в процеса на изпълнение на проекта.
2. За целите на процедурата под „социални партньори“ следва да се разбират национално представителни организации на работодателите, които са посочени в т. 12 от Условията за кандидатстване като допустими асоциирани партньори на етап изпълнение на проекта.
3. [bookmark: _Hlk170910188]Съгласно т. 13 от Условията за кандидатстване в рамките на поддейност 2.4 са предвидени обучения за прилагане на разработените в рамките на проекта START, съфинансиран по Програма „Еразъм+“, индикатори за качество на средата във висшите училища по отношение на нетрадиционните обучаеми, както и по отношение прилагането на механизми за валидиране на резултатите от предходно учене и използване на микрокредити. Освен преподаватели, кариерни консултанти и експерти по осигуряването на качество в тези обучения могат да бъдат включени и други служители във висшите училища, в случай че те са ангажирани с работа с нетрадиционни обучаеми, с прилагането на механизми за валидиране на резултатите от предходно учене и/или с използване на микрокредити. Обръщаме внимание, че съгласно т. 15 от Условията за кандидатстване „други служители във висши училища“ са допустима целева група, но не и задължителна целева група. В тази връзка служители във висши училища, различни от представители на академичния състав, кариерни консултанти и експерти по осигуряване на качеството може да бъдат включени в дейностите по процедурата, в случай че тяхното участие в дейност по проекта е обосновано от Конкретния бенефициент.
4. Съгласно т. 7 от Условията за кандидатстване единствено индикатори SOI 3.4 Брой висши училища, въвели дуална форма на преподаване и SRI 3.2. Брой студенти, които се обучават в дуална форма трябва да се планират и отчитат спрямо различните категории региони за планиране от ниво NUTS 2, като се има предвид в кой район е местоположението на висшето училище (или съответното основно звено или филиал на ВУ). Всички останали индикатори по процедурата трябва да се планират и отчитат в съотношение 31% за Регион в преход към 69% за По-слабо развитите региони, като се има предвид, че без значение от това в кой район е местоположението на представителите на целевите групи, те имат принос към изпълнението на целите на процедурата като цяло.
5. Установените технически неточности в Приложение IV. Помощна таблица за попълване на бюджет в ИСУН към Условията за кандидатстване са отстранени в изменените насоки за кандидатстване, публикувани на 29.07.2024 г. 
6. Таблицата в т. 3 е премахната от образеца на декларацията за партньорство (Приложение II) към изменените насоки за кандидатстване, публикувани на 29.07.2024 г. 
7. Съгласно чл. 55, параграф 1 от Регламент (ЕС) 2021/1060 „Преките разходи за персонал по дадена операция могат да се изчисляват с единна ставка в размер до 20 % от преките разходи, различни от преките разходи за персонал по тази операция, без да се изисква от държавата членка да прави изчисления за определянето на приложимата ставка, при условие че преките разходи по операцията не включват обществени поръчки за строителство или поръчки за доставки или услуги, надвишаващи стойността на праговете, определени в член 4 от Директива 2014/24/ЕС на Европейския парламент и на Съвета(49)или в член 15 от Директива 2014/25/ЕС на Европейския парламент и на Съвета(50).“Във връзка с писмо на конкретния бенефициент с искане на изменение на насоките за кандидатстване по процедурата в Условията за кандидатстване, които са част от изменените насоки за кандидатстване, публикувани на 29.07.2024 г., размерът на единната ставка за преките разходи за персонал е променен на 15%. Обръщаме внимание, че размерът на единната ставка за преките разходи за персонал, който е определен в изменените Условия за кандидатстване по процедурата, трябва да бъде спазван от конкретния бенефициент както при подготовката на проектното предложение, така и в процеса на изпълнение на проекта. 

ВЪПРОС 2 ОТ 05.07.2024 Г. (Q002 ПОСТЪПИЛ ЧРЕЗ ДЕЛОВОДНАТА СИСТЕМА):

1. Допустимо ли е преподаватели от съответно висше училище-партньор, определени за академични наставници при изпълнението на Дейност 1. „Провеждане на допълнителни студентски практики на база оценка на кариерното ориентиране на студентите“ и Поддейност 2.2 „Пилотно въвеждане на дуално обучение във ВО“ да бъдат и лектори, които ще водят предвидени обучения в Поддейност 2.3. „Допълнителни обучения на студенти и организиране на събития с участието на и за студенти“ и Поддейност 2.4. „Обучение на преподаватели, кариерни консултанти, експерти по осигуряването на качеството и други служители във ВУ“?
2. В т. 7. Индикатори (показатели) от Условията за кандидатстване по процедурата, част „Специфични индикатори за резултат“, в описанието на индикатор SRI 3.2. „Брой студенти, които се обучават в дуална форма“ е посочено, че „Индикаторът отчита броя на студентите, които се обучават в дуална форма на обучение, от стартиране на процедурата до 1 година след нейното приключване. В целевата стойност на индикатора се включват и студентите, които са участвали в апробирането на дуално обучение“. В тази връзка, по какъв начин ще бъде отчетен индикаторът и ще се извършат плащанията с бюджетни средства от проекта извън срока на процедурата (и по- конкретно до една година след нейния край), тъй като потенциално предвиденият краен срок за изпълнение на дейностите по процедурата е 31.12.2029 г, което съвпада с края на Програма „Образование“ 2021-2027 г.?
3. Задължително ли е да се ползват таблиците от „Въпросник за мониторинг на изпълнението на ВО“, приложени към насоките за кандидатстване или мониторингът на изпълнението може да се проследи и по друг начин?

ОТГОВОРИ:
1. Процедурата не ограничава възможността едни и същи представители на академичния състав да бъдат включени в различни дейности на проекта, вкл. и като лектори за предвидените обучения.
2. Индикатор SRI 3.2. „Брой студенти, които се обучават в дуална форма“ е специфичен индикатор за резултат по програма „Образование“ 2021 – 2027 г., респективно по настоящата процедура, и не е обвързан пряко с разходването на средства по проекта. При отчитането му конкретният бенефициент следва да вземе предвид, както броя на студентите, които са участвали в апробирането на дуално обучение в рамките на периода на изпълнение на проекта, така и броя на студентите, които след нормативното регламентиране на дуално обучение на студенти са приети за обучение и/или се обучават в дуална форма. Обръщаме внимание, че по процедурата се допуска финансиране единствено на разходи за апробиране на дуално обучение на студенти, но не и на разходи за дуално обучение на студенти след неговото въвеждане.
3. Приложение XVII „Въпросник за мониторинг на изпълнението на ВО“ е част от приложенията за изпълнение по процедурата и следва да бъде използвано от конкретния бенефициент като част от процеса на мониторинг на изпълнението на проекта. Данните от въпросника ще бъдат използвани от Управляващия орган за целите на оценката на изпълнението на проекта. Процедурата не ограничава Конкретният бенефициент да осъществява мониторинг на изпълнението на проекта и по друг начин, в допълнение към приложения Въпросник.

ВЪПРОС 3 ОТ 18.07.2024 Г. (Q003 ПОСТЪПИЛ ЧРЕЗ ДЕЛОВОДНАТА СИСТЕМА):

1. [bookmark: _Hlk172280212]Съгласно описанието на индикатор SRI 3.3. „Участници, които остават в образование" се отчита броя на студентите, които са получили подкрепа по процедурата и са продължили своето образование, непосредствено след приключване на процедурата. В България периодът на обучение за придобиване на бакалавърска степен е 4-годишен. При положение, че процедурата е с продължителност 5 (пет) години следва, че част от студентите няма да бъдат обхванати. В тази връзка молим за разяснение какво следва да се разбира под „след приключване на процедурата“ - приключване на участието на студента в студентската практика или след приключване на проекта (31.12.2029 г.).
1. [bookmark: _Hlk172281056]Съгласно описанието на индикатор SRI 3.1 „Ученици и студенти, започнали да търсят работа” се отчита броя на студентите, които са получили подкрепа за допълнително практическо обучение в реална работна среда и са започнали да търсят работа в рамките на процедурата или 6 месеца след приключване на процедурата. Молим за разяснение какво следва да се разбира под „6 месеца след приключване на процедурата" и как се предвижда отчитането при положение, че и проекта и програмата приключват в един и същи период.
1. Съдейки по въпрос 1 „Дял на студентите, които са започнали да търсят работа до 6 м. след приключване на практическото обучение, от общия брой студенти, преминали практическо обучение по проекта през съответната година от периода на изпълнение на проекта“ и въпрос 2 „Дял на студентите, които са сключили договор с работодател до 6 м. след приключване на практическото обучение, от общия брой студенти, преминали практическо обучение по проекта през съответната година от периода на изпълнение на проекта“ от Annex XVII Въпросник за мониторинг на изпълнението (част от Насоките за кандидатстване по процедурата) се разбира, че се има предвид „от момента на приключване на практическото обучение“. Моля за потвърждение.

ОТГОВОРИ:
1. [bookmark: _Hlk172280769][bookmark: _Hlk172281100]За целите на настоящата процедура „Участници, които остават в образование" са студенти, които вече са записани във висше училище за придобиване на образователно-квалификационна степен (ОКС) и след участието си в дейности по проекта са продължили образованието си в същата ОКС или в по-висока. При отчитането на индикатор SRI 3.3. „Участници, които остават в образование" следва да се вземе предвид броя на студентите, които са подкрепени в дейности по процедурата и са продължили своето образование след напускане на дейността. 
2. При отчитането на индикатор SRI 3.1 „Ученици и студенти, започнали да търсят работа”  следва да се вземе предвид броя на студентите, които са получили подкрепа за допълнително практическо обучение в реална работна среда и са започнали да търсят работа в рамките на процедурата, т.е. след напускане на дейността, или до 6 месеца след приключване на проекта.
3. По отношение на приложение XVII „Въпросник за мониторинг на изпълнението на ВО“ Конкретният бенефициент следва да представя информация на Управляващия орган  след края на всяка учебна година от периода на изпълнение на проекта и в края на проекта, като се съобразява с инструкциите за попълването му, приложени към Въпросника. В тази връзка при отчитане на информацията по въпрос 1 „Какъв е делът на студентите, които са започнали да търсят работа до 6 м. след приключване на практическото обучение, от общия брой студенти, преминали практическо обучение по проекта през съответната година от периода на изпълнение на проекта?“ и въпрос 2 „Какъв е делът на студентите, които са сключили договор с работодател до 6 м. след приключване на практическото обучение, от общия брой студенти, преминали практическо обучение по проекта през съответната година от периода на изпълнение на проекта?“ Конкретният бенефициент следва да предоставя данни за обхванатите в проекта студенти през съответната учебна година на ниво висше училище по области на висше образование и по професионални направления.

